Wat het geword van Dinsdag?: Tinus Horn Graffiti Boeke
Soek resultate: Tinus Horn
Joe arriveer kort voor die draaipunt van die millennium in New York. Tot sy verbasing wag Nina hom by die backpackers in. Nina, wat nooit eintlik Joe se iets was nie.
Dis 'n roman wat verdigsel en waarheid vervleg, nes die kunswerke van twyfelagtige waarde wat Joe produseer. Enersyds is die roman 'n terugblik op drie dekades in Johannesburg, en andersyds 'n verhaal van een man se leuens wat hom inhaal - oor sy kleintyd, oor drome van roem wat hy skaars kan onthou, maar bowenal oor Nina.
Dit is die verhaal van Boas Mei, wie se lewe so in duie stort dat hy in die hospitaal beland. Hier drom 'n span dokters diep bekommerd om hom saam om die resultate van sy breinskandering te bekyk. Om alles te kroon, blyk dit dat die vrou wat hy liefhet, hom verlaat het.
Wanneer Boas besef dat hy verward is - nie alleen as gevolg van sy hede nie, maar veral oor sy verlede - en dat die dokters se behandeling nie sy diepgewortelde hartseer aanspreek nie, besluit hy om 'n splinternuwe verlede te skep - een wat sy gewete sal kan hanteer.
Hy begin sy verhaal met 'n koki-pen teen die kamermuur skryf. Sy poging neem 'n skokkende wending wanneer hy hom skielik in 'n pantservoertuig tydens 'n nagmerrierit deur 'n township bevind. Die volgende oomblik is hy in 'n woestyn in Noord-Afrika, midde-in die Slag van El Alamein, wat dekades voor sy geboorte plaasgevind het.
Waarheid en verdigsel is selde meer as 'n paar duim uit mekaar in Tinus Horn se skreeusnaakse, aangrypende derde roman.
Tinus Horn is die skrywer van die romans Droster en Bomskok en die grafiese roman Hemel op aarde. Hy is 'n kunstenaar en maak ook kort animasieflieks. Hy woon op Stanford.
1989. Apartheid is in sy maai, en die verhaal van sy bloedige einde, wat die regering tot elke prys wil stil hou, word weekliks op die voorblad van Vryheid op Vrydag, 'n koerantjie in Newtown, uitgeblaker. En die manne van Sektor C, 'n geheime polisietaakmag, is op hulle spoor. Die redakteur
wag in spanning op die Groot Storie wat die regering tot 'n val gaan bring. Maar oorvloedige seks en geweld kom alewig in die pad, soos hulle gewoonte mos is.